Diari Oficial de la Generalitat Valenciana


Sumari del DOGV 3214, del 31-03-1998 (1998/2457)

ACORD de 17 de març de 1998, del Govern Valencià, pel qual s’autoritza determinat ajustament en l’annex de transferències corrents del programa 315.10, Condicions de Treball i Administració de les Relacions Laborals.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3214

Data del DOGV
:   31-03-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/2457


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 17 de març de 1998, del Govern Valencià, pel qual s'autoritza determinat ajustament en l'annex de transferències corrents del programa 315.10, Condicions de Treball i Administració de les Relacions Laborals. [1998/Q2457]
  
El Govern Valencià, en la reunió del dia 17 de març de 1998, adoptà l'acord següent:
  
La Conselleria d'Ocupació, Indústria i Comerç té prevista la firma d'un Conveni de Col·laboració amb l'Associació de Mútues d'Accidents de Treball de la Comunitat Valenciana, amb la finalitat de realitzar una campanya de difusió dirigida al conjunt de la societat, sobre la necessitat d'adoptar mesures de prevenció de riscos laborals amb la finalitat de disminuir la sinistralitat laboral i la incidència de les malalties professionals en l'àmbit de treball. Per tal de dotar de cobertura pressupostària el Conveni esmentat, s'ha proposat determinat ajustament en l'annex de transferències corrents del programa 315.10, Condicions de Treball i Administració de les Relacions Laborals, mitjançant la minoració de les línies genèriques 1587 i 2440 i de la línia nominativa 1887, per un import global de 69.133.576 de pessetes.
  
En aquest sentit, en virtut del que disposen els articles 17 i 18.e de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, i a proposta del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Autoritzar la modificació de l'annex de transferències corrents del programa pressupostari 315.10, Condicions de Treball i Administració de les Relacions Laborals, i la desafectació dels crèdits que se'n deriva, en les línies de subvenció i pels imports que es detallen:
  
Segon
  
Autoritzar la inclusió en l'annex de transferències corrents del programa 315.10, Condicions de Treball i Administració de les Relacions Laborals, de la línia de subvenció l'import i les dades descriptives de la qual es detallen a continuació, així com l'afectació del crèdit al beneficiari previst en ella.
  
Denominació: Conveni amb l'Associació de Mútues d'Accidents de Treball de la Comunitat Valenciana.
  
Import: 96.743.781 de pessetes.
  
Beneficiaris previstos: Associació de Mútues d'Accidents de Treball de la Comunitat Valenciana.
  
Normativa reguladora: conveni.
  
Descripció i finalitats: realització d'una campanya publicitària de difusió i conscienciació ciutadana sobre la necessitat de prevenció de riscos laborals.
  
Tipus: nominativa.
  
Aportació Generalitat Valenciana no condicionada: 71.115.828 de pessetes.
  
València, 17 de març de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO